**Dedičské konanie ohľadom novobjaveného majetku, alebo čo je dôležité vedieť.**

Skôr než pristúpite k dodatočnému prejednaniu novoobjaveného majetku, je dôležité vedieť čo Vás čaká a čomu sa nevyhnete v prípade, že sa rozhodnete absolvovať cestu k nadobudnutiu majetku po svojich predkoch sami.

**1) Vstupný finančný balíček** – výška a úhrada súdnych a notárskych poplatkov, základom ktorých je všeobecná hodnota dedičstva v čase smrti poručiteľa. ( Zákon o súdnych poplatkoch č.71/1992Zb. a Vyhláška č 31/1993 Z.z.o odmenách a náhradách notárov)

**2) Novoobjavený majetok** – je potrebné odôvodniť prečo návrh podávate a taktiež presne špecifikovať dedičstvo, teda majetok, ktorý nebol zahrnutý do právoplatne skončeného pôvodného dedičského konania po poručiteľovi.

**3) Úmrtný list –** je dôležité vedieť určiť dátum a miesto úmrtia poručiteľa.

**4) Právoplatné dedičské rozhodnutie** – dôležitou prílohou, ako dôkazná listina k Návrhu na obnovu dedičstva je právoplatné Uznesenie po poručiteľovi.

**5) Potenciálni dediči** – je potrebné zistenie a oslovenie všetkých potenciálnych dedičov – v prípade zosnulých potomkov poručiteľa, treba doplniť prílohy k Návrhu na obnovu dedičstva o Uznesenia zosnulých dedičov, ako dôkazný prostriedok.

**6) Kto robí Návrh na obnovu dedičstva?** – návrh môže podať ktorýkoľvek z dedičov.

**7) Podanie návrhu** – navrhovateľom pripravený a podpísaný Návrh na obnovu dedičstva aj s prílohami ako dôkaznými listinami treba poslať, alebo osobne doručiť na príslušný súd.

**8) Súdny komisár** – príslušný súd určí notára ako súdneho komisára k príprave prejednania dedičstva, k overeniu dôkazných listín a následne určí deň prejednania dedičstva s nutnou a povinnou účasťou všetkých potenciálnych dedičov. Na základe Splnomocnenia je možné, aby ktorýkoľvek z dedičov splnomocnil osobu, ktorá ho na prejednaní dedičstva zastúpi. Taktiež si všetci dediči po vzájomnej dohode môžu určiť a splnomocniť len jednu osobu, ktorá sa zúčastní konania.

**9) Nadobudnutie vlastníckeho práva** – pri väčšom počte dedičov je dobré a vítané, aby si už vopred zrozumiteľne a jasne dohodli priebeh a záver prejednania dedičstva a spoločne si určili najlepšie jedného, ktorý nadobudne vlastnícke právo k dedičstvu a následne uzavreli dohodu o vyporiadaní dedičstva. V prípade predaja nadobudnutej nehnuteľnosti sa urýchli kúpno-predajný proces.

Na základe našich skúseností vieme, že sa v celom tomto procese môžu vyskytnúť nečakané udalosti, ktoré budete musieť priebežne riešiť a venovať im svoj čas. My sme tu preto, aby ste sa mohli na nás kedykoľvek s dôverou obrátiť a urobíme všetky potrebné kroky za Vás, aj v rátane nečakaných udalostí.

„Spoločne to zvládneme“